Flere fans har sågar skrevet, at spillet har hjulpet dem igennem personlige kriser og svære tider.

- Måske har spillet hjulpet dem til at reflektere over deres krise. De har måske set deres problemer og frygt i et nyt lys, siger Klaus Pedersen.

- Nogle af de historier, vi modtager fra fans, er ekstremt bevægende. Det giver os kreativ energi og drive til at fortsætte, siger han.

Efterfølger på vej

Klaus Pedersen og Bedtime Digital Games arbejder nu på en opfølger til succesen. Spillet vil få navnet 'Figment: Creed Valley', og det foregår ligesom det oprindelige inde i sindet. Faktisk på den samme person som lå i koma i første spil.

Men denne gang er det en helt ny type krise, der hærger personens liv.

Han er i gang med at stifte familie og købe et hus, da han pludselig pludselig bliver fyret. Dermed må han acceptere, at han ikke har råd til at købe huset - og derfor ikke kan leve op til de samfundsnormer, der er omkring at stifte familie.

Så hvor man i det første spil skulle bekæmpe frygten, skal spilleren nu ind at kæmpe med personens værdisæt.